**ODBOR ZA GOSPODARSTVO**

**IN GOSPODARSKE JAVNE SLUŽBE**

Št. zadeve: 011-0005/2019 (307)  
Datum: 20. 10. 2020

**ZAPISNIK**

**13. redne seje Odbora za gospodarstvo in gospodarske javne službe Občinskega sveta Občine Tržič,** ki je pri 5., 8., 9. in 12. točki potekala skupaj z Odborom za okolje in prostor, in sicer v ponedeljek, 19. 10. 2020, ob 18.30 uri, v veliki sejni sobi Občine Tržič.

**Prisotni člani Odbora za gospodarstvo in gospodarske javne službe:**

- g. Marjan Veternik

- g. Drago Zadnikar

- ga. Eva Srečnik

- g. Janez Kokalj

- g. Andrej Frelih

**Ostali prisotni:**

**-** g. Klemen Srna, vodja UGDD

- ga. Marjeta Maček, vodja UF (prisotna pri obravnavi 9. točke dnevnega reda)

- člani Odbora za okolje in prostor (prisotni pri obravnavi 5., 8., 9. in 12. točke dnevnega reda)

**Zapisnik:**

- Katja Rekelj

**DNEVNI RED:**

1. Potrditev dnevnega reda 13. redne seje in zapisnika 12. redne seje;
2. Mnenje/stališče/predlogi Odbora na vsebino gradiva za 15. redno sejo Občinskega sveta Občine Tržič:

* 5. Predlog Odloka o podlagah za odmero komunalnega prispevka za obstoječo komunalno opremo za območje občine Tržič – 2. obravnava;
* 6. Predlog Pravilnika o sofinanciranju ljubiteljskih dejavnosti v občini Tržič – 2. obravnava;
* 7. Odlok o spremembah in dopolnitvah Odloka o koncesiji za gospodarsko javno službo upravljanja z javno površino – kompleksom »Gorenjska plaža« - skrajšani postopek;
* 8. Predinvesticijska zasnova za projekt »Izobraževalno in športno središče Križe« (IŠS Križe);
* 9. Osnutek Odloka o proračunu Občine Tržič za leto 2021 in osnutek Odloka o proračunu Občine Tržič za leto 2022;
* 10. Ciljni načrt razvoja kulturne infrastrukture v občini Tržič;
* 11. Letni program športa v občini Tržič za leto 2021;
* 12. Predlog Odloka o koncesiji za graditev vlečnice v skakalnem centru Sebenje – 1. obravnava;
* 14. Predstavitev nove praznične okrasitve starega mestnega jedra Tržiča v letu 2020;
* 15. Predlog sklepa o izvajanju videonadzora na javnih površinah na območju občine Tržič – skrajšani postopek.

3. Razno.

**Ad.1**

Ni bilo razprave.

Odbor je soglasno sprejel naslednji sklep (5 – ZA):

1. **Odbor je sprejel dnevni red 13. redne seje in potrdil zapisnik 12. redne seje.**

**Ad.2**

Odbor je skupaj z Odborom za okolje in prostor opravil razpravo k 5. točki dnevnega reda 15. redne seje Občinskega sveta Občine Tržič (Predlog Odloka o podlagah za odmero komunalnega prispevka za obstoječo komunalno opremo za območje občine Tržič – 2. obravnava);

Predsednik odbora za Okolje in prostor Nejc Perko je uvodoma vse lepo pozdravil in povedal, da bosta Odbora skupaj obravnavala 5., 8., 9. in 12. točko dnevnega reda.

Nejc Perko je na kratko predstavil vsebino obravnavane točke.

Marjan Veternik je povedal, da se obravnavajo spremembe, ki so nastale med prvim in drugim branjem gradiva in da se spreminja višina komunalnega prispevka, ki pa je zanemarljiva.

Drago Zadnikar je vprašal, zakaj je prišlo do teh sprememb.

Klemen Srna je pojasnil, da sta bili iz površin vseh oskrbnih območij izločeni območij OPPN z oznakama POP 02 in ROČ 08, ki sta že v postopku priprave OPPN in da se za območje OPPN sprejemajo posebni Odloki. Ker sta se oba postopka za sprejemanje OPPN na omenjenih območjih že začela, sta izločena

iz površin vseh oskrbnih območij.

Drago Zadnikar je povedal, da se mu ne zdi smiselno, da se povečuje komunalni prispevek za že obstoječo komunalno infrastrukturo, gradila pa se bo nova. Poudaril je, da so občani o tem premalo seznanjeni, prav tako pa je potrebno upoštevati dejstvo o starostni strukturi prebivalcev območja, kjer se bo gradila nova infrastruktura in njihovi finančni zmožnosti plačevanja višjega komunalnega prispevka.

Odbor je soglasno sprejel naslednje stališče:

1. **Odbor se seznani z vsebino točke Predlog Odloka o podlagah za odmero komunalnega prispevka za obstoječo komunalno opremo za območje občine Tržič – 2. obravnava.**

Odbor je opravil razpravo k 6. točki dnevnega reda 15. redne seje Občinskega sveta Občine Tržič (Predlog Pravilnika o sofinanciranju ljubiteljskih dejavnostih v občini Tržič – 2. obravnava);

Marjan Veternik je na kratko povzel vsebino obravnavane točke in povedal, da v roku za oddajo pripomb na gradivo, Občina Tržič pripomb ni prejela.

Drago Zadnikar je povedal, da še vedno razmišlja, da bi podal amandmaje.

Odbor je soglasno sprejel naslednji sklep (5 – ZA):

1. **Odbor podpira sprejem Predloga Pravilnika o sofinanciranju ljubiteljskih dejavnosti v občini Tržič – 2. obravnava.**

Odbor je opravil razpravo k 7. točki dnevnega reda 15. redne seje Občinskega sveta Občine Tržič (Odlok o spremembah in dopolnitvah Odloka o koncesiji za gospodarsko javno službo upravljanja z javno površino – kompleksom »Gorenjska plaža« – skrajšani postopek);

Marjan Veternik je na kratko povzel vsebino obravnavne točke in povedal, da se nova koncesijska pogodba sprejema za 10 let.

Marjan Veternik je vprašal, kakšna tveganja se prenašajo na koncesionarja po novi koncesijski pogodbi.

Klemen Srna je povedal, da je glede na novo zakonodajo v koncesijskem aktu in pogodbi tveganja potrebno opredeliti in da so ta tveganja pri limitiranju nadomestila, ki jih opredeljuje 41. člen pogodbe. Povedal je, da se Občina in Komunala Tržič glede predvidenega primanjkljaja še usklajujeta. Namen je, da koncesionar dobi čim več prihodkov in zmanjšuje stroške.

Odbor je soglasno sprejel naslednji sklep (5 – ZA):

1. **Odbor podpira sprejem Odloka o spremembah in dopolnitvah Odloka o koncesiji za gospodarsko javno službo upravljanja z javno površino kompleksom »Gorenjska plaža« - skrajšani postopek.**

Odbor je skupaj z Odborom za okolje in prostor opravil razpravo k 8. točki dnevnega reda 15. redne seje Občinskega sveta Občine Tržič (Predinvesticijska zasnova za projekt »Izobraževalno in športno središče Križe« (IŠS Križe));

Nejc Perko je na kratko predstavil vsebino točke.

Marjan Veternik je vprašal, kakšna bo dinamika investicije in kaj bo imelo prednost. Vprašal je tudi ali je mišljeno, da so tribune na stadionu pokrite.

Klemen Srna je povedal, da ima prednost gradnja prizidka z nujno cestno infrastrukturo, potem bo na vrsti nogometno igrišče in kasneje energetska sanacija obstoječih objektov. Povedal je tudi, da je veliko odvisno od virov financiranja in da upajo, da se bodo določena sredstva pridobila tudi s strani države. Pričetek del se predvideva v letu 2022. Poudaril je, da so se projekta lotili celostno in da je varianta z investicijo, ki jo predlagajo v potrditev občinskemu svetu, časovno in ekonomsko bolj vzdržna. Kar se tiče tribun na stadionu je Klemen Srna povedal, da so zaenkrat s projektom v fazi idejne zasnove in da to še ni dorečeno.

Ana Gradišar je povedala, da se ji zdi pozitivno, da so se projekta lotili celostno in vprašala, če se glede igrišča razmišlja o javno-zasebnem partnerstvu.

Klemen Srna je povedal, da bi bila pobuda zasebnika vsekakor dobrodošla.

Ana Gradišar je povedala, da bi Občina lahko objavila tudi namero.

Klemen Srna je povedal, da se bo sedaj predstavila predinvesticijska zasnova in da se bo v nadaljevanju občinskemu svetu predstavil tudi investicijski program.

Drago Zadnikar je povedal, da v gradivu ni označen termin priprave projektne dokumentacije.

Klemen Srna je povedal, da je prišlo do napake in da bi termin priprave projektne dokumentacije moral biti označen, vendar pa je pravilno definirana posamezna faza priprave projektne dokumentacije (IZP, DGD, PZI, itd.),

Drago Zadnikar je povedal, da je potrebno resno razmisliti o prioritetah, da ne bo na koncu vse samo končalo na t.i. slikcah.

Klemen Srna je povedal, da so težave predvsem zaradi financiranja projekta, da pa so nujno potrebne nove kapacitete za potrebe šole in vrtca.

Marjan Veternik je vprašal, če bodo te kapacitete res vse zapolnili.

Klemen Srna je povedal, da ja, saj je že sedaj veliko dislociranih prostorov kar zadeva vrtec (Kovor, Pristava, uporaba šolskih prostorov, itd.), šola pa nima ustreznih prostorov za izvajanje pouka.

Odbor je soglasno sprejel naslednje stališče:

1. **Odbor se seznani z vsebino točke Predinvesticijska zasnova za projekt »Izobraževalno in športno središče Križe« (IŠS Križe).**

Odbor je skupaj z Odborom za okolje in prostor opravil razpravo k 9. točki dnevnega reda 15. redne seje Občinskega sveta Občine Tržič (Osnutek Odloka o proračunu Občine Tržič za leto 2021 in osnutek Odloka o proračunu Občine Tržič za leto 2022);

Nejc Perko je na kratko povzel vsebino obravnavane točke in besedo predal gospe Marjeti Maček, ki je podala podrobnejša pojasnila k osnutku proračuna za leti 2021 in 2022.

Marjeta Maček je povedala, da Občina Tržič v naslednjih dveh letih predvideva zadolževanje v višini 4.100.000,00 EUR zaradi izvedbe projekta Aglomeracija Loka.

Marjan Veternik je vprašal, zakaj se zmanjšujejo sredstva na gospodarstvu.

Marjeta Maček je povedala, da se je zaključil izvedba projekta Zelena naselja in da se nekoliko znižujejo tudi sredstva za potrebe razpisa ter nerazporejena sredstva.

Marjan Veternik je povedal, da se planira 6 novih zaposlitev in vprašal, če se to ne da urediti s prerazporeditvijo ali kako drugače.

Marjeta Maček je povedala, da je taka ocena in da to ni njeno področje.

Drago Zadnikar je vprašal, koliko investicijskih sredstev se bo preneslo v drugo leto.

Marjeta Maček je povedala, da se bodo prenesla sredstva za izvedbo projekta Počakaj na bus in za obnovo ceste na območju BPT, pri čemer so ti prenosu upoštevani v osnutku proračuna.

Drago Zadnikar je vprašal, koliko sredstev, ki ne bodo poplačana se bo preneslo v drugo leto.

Marjeta Maček je povedala, da se predvideva, da bo vse poplačano v letošnjem letu.

Drago Zadnikar je vprašal, kaj je s stanovanjskim programom.

Marjeta Maček je povedla, da se namenja enaka višina sredstev kot v prejšnjih letih in da sredstev za novogradnje ni.

Marjan Veternik je vprašal, če se najemniki občinskih stanovanj zanimajo za odkup in če jim Občina lahko omogoči boljše pogoje kot na primer obročno odplačevanje.

Klemen Srna je povedal, da gre v primeru želje po odkupu stanovanja, Občina najemnikom naproti in da je zato potrebno izvesti določene predpisane postopke, kar Občina redno dela.

Marjeta Maček je povedala, da obročno plačevanje za odkup stanovanja zakonsko ni možno.

Andrej Frelih je povedal, da se mu zdi višina sredstev, ki je predvidena za energetsko sanacijo gradu Neuhaus zelo visoka.

Marjeta Maček je pojasnila, da so sredstva visoka, ker zajemajo energetsko sanacijo gradu Neuhaus in sanacijo Tržiškega muzeja.

Klemen Srna je povedal, da je ocena sredstev za sanacijo gradu Neuhaus podana na podlagi projektantske ocene, ki zajema tudi stroške nadzora pri projektu in projektantski inženiring. Projekt se bo novembra prav tako prijavil na razpis za pridobitev sredstev s strani države.

Nejc Perko je vprašal če je bilo v Krajevnih skupnostih izvedenih kaj investicij, saj dobijo kar nekaj sredstev.

Marjeta Maček je povedala, da je prenos sredstev iz leta v kleto skoraj enak. Pričakujejo pa se dobre ideje in seveda, da se bodo investicije tudi izvedle.

Andrej Frelih je vprašal, kdaj je potrebno podati amandmaje na proračun.

Marjeta Maček je povedala, da po sprejetju osnutkov.

Andrej Frelih je povedal, da je nujno potrebno urediti cesto okoli zadraškega mostu in do Zadrage, saj je cesta tam res nevarna.

Odbor je sprejel naslednje stališče:

1. **Odbor se seznani z vsebino točke Osnutek Odloka o proračunu Občine Tržič za leto 2021 in osnutek Odloka o proračunu Občine Tržič za leto 2022.**

Odbor je opravil razpravo k 10. točki dnevnega reda 15. redne seje Občinskega sveta Občine Tržič (Ciljni načrt razvoja kulturne infrastrukture v občini Tržič);

Marjan Veternik je na kratko povzel vsebino obravnavane točke.

Marjan Veternik je vprašal zakaj Občina ni dobila v brezplačno uporabo prostorov na Kranjski 1, kot je bilo prvotno mišljeno.

Klemen Srna je povedal, da ne pozna celotnega ozadja, da ve samo, da so se prostori prodali zasebniku in da niso več na voljo brezplačno. Povedal je tudi, da se to gradivo že tretjič obravnava na seji občinskega sveta in da bodo svetniki morali sprejeti odločitev ali bo lokacija nove Knjižnice v prostorih bivše tovarne Peku Pur, ali ne. Povedal je tudi, da je potrebno rešiti prostorsko stisko Glasbene šole in da je Ljudski univerzi potrebno zagotoviti nadomestne prostore.

Drago Zadnikar je predlagal, da se Ljudsko univerzo preseli v prostore, ki jih je včasih uporabljal Bios, predlaga pa, da se sprejme varianta št. 6, prav zaradi že vloženega truda in sredstev za vnovično pripravo obravnavanega gradiva.

Klemen Srna je povedal, da v kolikor bo za novo lokacijo Knjižnice izbrana stavba Peko Pur, da je nekaj denarja namenjenega tudi za projektiranje.

Marjan Veternik je vprašal, kaj je s prostorom nad Kulturnim centrom.

Klemen Srna je povedal, da je to mansardni prostor in da za ta namen ni primeren.

Andrej Frelih je opozoril, da bo okrog Peko Pur veliko težavo predstavljalo tudi parkiranje.

Odbor je sprejel naslednji sklep (5 – ZA):

1. **Odbor podpira sprejem točke Ciljni načrt razvoja kulturne infrastrukture v občini Tržič.**

Odbor je opravil razpravo k 11. točki dnevnega reda 15. redne seje Občinskega sveta Občine Tržič (Letni program športa v občini Tržič za leto 2021);

Marjan Veternik je na kratko povzel vsebino obravnavane točke in povedal, da je bila s strani Športne zveze Tržič podana pripomba, da se sredstva za ta namen v proračunu za leto 2022 zvišajo.

Drago Zadnikar je vprašal, če so merila sprejeta.

Klemen Srna je povedal, da so merila določena z Odlokom. Povedal je tudi, da so na Odboru za družbene dejavnosti izglasovali sklep, da naj se zaradi situacije s Covidom za društva zagotovi dodatna sredstva.

Odbor je sprejel naslednji sklep (5 – ZA):

1. **Odbor podpira sprejem točke Letni program športa v občini Tržič za leto 2021.**

Odbor je skupaj z Odborom za okolje in prostor opravil razpravo k 12. točki dnevnega reda 15. redne seje Občinskega sveta Občine Tržič (Predlog Odloka o koncesiji za graditev vlečnice v skakalnem centru Sebenje – 1. obravnava);

Nejc Perko je na kratko povzel vsebino obravnavane točke.

Marjan Veternik je vprašal, iz kakšnih razlogov žičnica ni imela obratovalnega dovoljenja.

Klemen Srna je povedal, da težko sodi o odgovornosti in da je žičnica potrebna temeljite obnove ter, da nima uporabnega dovoljenja. Žičnica je v lasti Občine Tržič in Občina dela v smeri, da se žičnica obnovi in da se pridobi ustrezno dokumentacijo za pridobitev uporabnega dovoljenja in podeli koncesijo Nordijskemu smučarskemu klubu Tržič, ki brez koncesije ne more pridobiti obratovalnega dovoljenja.

Marjan Veternik je predlagal, da po preteku koncesije za odvečne delavce poskrbi koncesionar.

Klemen Srna je povedal, da se s tem Občine ne bo obremenjevalo, da si bodo prizadevali najti rešitev in da tu ne gre za prenos.

Drago Zadnikar je vprašal, če je bila odločba s strani občinske uprave že izdana ali šele bo ter čigavo je lastništvo območja in objektov.

Klemen Srna je povedal, da je pred izdajo odločbe potrebno sprejeti akt v drugi obravnavi, lastnik pa je Občina Tržič.

Odbor je sprejel naslednji sklep (5 – ZA):

1. **Odbor podpira sprejem Predloga Odloka o koncesiji za graditev vlečnice v skakalnem centru Sebenje – 1. obravnava.**

Odbor je opravil razpravo k 14. točki dnevnega reda 15. redne seje Občinskega sveta Občine Tržič (Predstavitev nove praznične okrasitve starega mestnega jedra Tržiča v letu 2020);

Marjan Veternik je na kratko povzel vsebino obravnavane točke.

Marjan Veternik je vprašal, če bodo za okrasitev zdaj krajevne skupnosti morale poskrbeti same in kako bodo to izvedle. Vprašal je tudi po kakšnem ključu naj bi se razdelila stara oprema. Vprašal je tudi, če pogodbeni izvajalec ne bo več izvajal novoletne okrasitve po krajevnih skupnostih.

Klemen Srna je povedal, da ni seznanjen, kako naj bi to potekalo in da naj se to vprašanje zastavi na seji občinskega sveta.

Drago Zadnikar je povedal, da temu nasprotuje in da bi bilo denar v teh časih veliko bolj smiselno nameniti za kaj bolj pomembnega.

Andrej Frelih je povedal, da se tudi on ne strinja s predlogom za novo praznično okrasitev.

Odbor je sprejel naslednje stališče:

1. **Odbor se seznani z vsebino točke Predstavitev nove praznične okrasitve starega mestnega jedra Tržiča v letu 2020.**

Odbor je opravil razpravo k 15. točki dnevnega reda 15. redne seje Občinskega sveta Občine Tržič (Predlog sklepa o izvajanju videonadzora na javnih površinah na območju občine Tržič – skrajšani postopek);

Marjan Veternik je povedal, da je dokazano na območjih kjer se izvaja videonadzor manj vandalizma in vprašal, če so bili primeri vandalizma v Tržiču.

Klemen Srna je povedal, da zaenkrat z vandalizmom ni bilo težav, kar zadeva postajališča za kolesa.

Marjan Veternik je prosil, da se mu poda informacijo, kdo ima dostop do teh posnetkov ter kakšni so stroški vzdrževanja in stroški zunanjega izvajalca.

Drago Zadnikar je prosil, da se mu posreduje dostop oziroma povezavo do Pravilnika o varstvu osebnih podatkov. Povedal je tudi, da se mu zdi ukrep videonadzora prekomeren glede na stanje na terenu.

Odbor je sprejel naslednje stališče:

1. **Odbor se seznani z vsebino točke Predlog sklepa o izvajanju videonadzora na javnih površinah na območju občine Tržič – skrajšani postopek.**

**Ad. 3**

Janez Kokalj je vprašal, kdo je kontakt za najem prostorov v BPT.

Klemen Srna je povedal, da je kontakt ga. Damjana Habjan.

Janez Kokalj je vprašal, kdo ureja javna naročila za šole in vrtce po Tržiču in da se mu zdi čudno, da se prijaviš z enotno celo živila za oskrbo za celo leto. Povedal je, da so včasih dali ponudbo za vsak mesec posebej glede na cenik in da se cene zelenjave in mesa spreminjajo iz meseca v mesec.

Klemen Srna je povedal, da bo vprašanje posredoval ravnateljem, pri čemer bo v korespondenco vključil tudi Janeza Kokalja.

Seja je bila zaključena ob 20:40.

Zapisala:

Katja Rekelj

Marjan Veternik,

predsednik Odbora